CELEX: 62021TN0172
Language: et
Date: 2021-03-31 00:00:00
Title: Kohtuasi T-172/21: 31. märtsil 2021 esitatud hagi – Valve Corp. versus Euroopa Komisjon

14.6.2021   
            
            
               ET
            
            
               Euroopa Liidu Teataja
            
            
               C 228/32
            
         
      31. märtsil 2021 esitatud hagi – Valve Corp. versus Euroopa Komisjon
      (Kohtuasi T-172/21)
      (2021/C 228/43)
      Kohtumenetluse keel: inglise
      
         Pooled
      
      
         Hageja: Valve Corp. (Bellevue, Washington, Ühendriigid) (esindajad: advokaadid L. Kjølbye, S. Völcker ja G. Caldini)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni 20. jaanuari 2021. aasta otsus, mis käsitleb ELTL artikli 101 ja EMP lepingu artikli 53 kohast menetlust (juhtumid AT.40413 – Focus Home, AT.40414 – Koch Media, AT.40420 – ZeniMax, AT.40422 – Bandai Namco ja AT.40424 – Capcom – C(2021) 75 (final)), tervenisti või osaliselt, ja
               
            
                  —
               
               
                  mõista kohtukulud välja Euroopa Komisjonilt
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  —
               
               
                  Esimene väide, et komisjon on seoses järeldusega, et Valve ja iga viie videomängu väljaandja vahel on kokkulepped või kooskõlastatud tegevus, rikkunud ELTL artikli 101 kohaldamisel õigusnormi ja teinud faktivigu, mis tuleneb asjaolust, et Euroopa Komisjon on põhjendamatult laiendanud asjaomast kohtupraktikat nii, et see hõlmab tegevust, mis ei kuulu „kooskõlastatud tegevuse“ hulka, ning kõnealuse tegevuse väärast hindamisest.
               
            
                  —
               
               
                  Teine väide, et komisjon on seoses järeldusega, et Valve ja iga viie videomängu väljaandja vahel on väidetavad kokkulepped või kooskõlastatud tegevus, mille eesmärk on piirata konkurentsi ELTL artikli 101 lõike 1 tähenduses, rikkunud ELTL artikli 101 lõike 1 kohaldamisel õigusnormi ja teinud faktivigu, mis tuleneb asjaolust, et komisjon ei ole hinnanud kõnealuse tegutsemise uudsust ja on vääralt hinnanud asjaomast õiguslikku ja majanduslikku konteksti, nimelt autoriõiguste direktiivi asjakohasust, Valve rolli kahepoolse platvormina ja kõnealuste toodete ja teenuste (digitaalsed videomängud) olemust.